Diari Oficial de la Generalitat Valenciana


Sumari del DOGV 3691, del 18-02-2000 (2000/798)

Informació pública de les bases del concurs-oposició convocat mitjançant promoció interna, per a la provisió de 3 places d’oficials 1ª obrer de la construcció de la Secció d’Obres.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   3691

Data del DOGV
:   18-02-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/798


Data del document
:   27-07-1999

Organisme emissor
:   Ajuntament d'Elx

Tipus de document
:   Convocatòria

Descriptors 

:   * Elx
    * concurs administratiu
    * administració local

Informació pública de les bases del concurs-oposició convocat mitjançant promoció interna, per a la provisió de 3 places d'oficials 1ª obrer de la construcció de la Secció d'Obres. [2000/X798]
  
En compliment de resolució de l'Alcaldia adoptada l'11 de juny de 1999, es publica la convocatòria de l'oposició per tal de cobrir amb personal laboral fix tres places d'oficial de 1ª, obrer de la construcció, pertanyents a la Secció d'Obres, segons les bases següents:
  
Base primera. Objecte de la convocatòria
  
És objecte de la present convocatòria el proveïment en propietat, amb el caràcter de personal laboral fix, mitjançant el sistema selectiu de concurs-oposició, de tres places d'oficial de 1ª, obrer de la construcció, pertanyents a la Secció d'Obres, de la plantilla de personal laboral, incloses en l'Oferta d'Ocupació Pública, corresponent a l'any 1999.
  
De les places convocades, dues seran cobertes mitjançant accés lliure i l'altra mitjançant promoció interna a què es refereix l'article 22.1.d) de la Llei 30/84, de 2 d'agost, de Mesures per a la Reforma de la Funció pública. Si la plaça reservada a promoció interna quedara vacant, s'acumularà al torn lliure.
  
1.1. Publicitat de la convocatòria.
  
La convocatòria serà anunciada en el Butlletí Oficial de la Província i Diari Oficial de la Generalitat Valenciana. Es farà pública al tauler d'edictes de la Secció de Personal i se n'inserirà un extracte en el Boletín Oficial del Estado.
  
Base segona. Condicions dels aspirants
  
Per a prendre part en el concurs-oposició caldrà :
  
2.1. Condicions generals.
  
2.1.1. Tenir la nacionalitat espanyola o la d'algun dels restants estats membres de la Unió Europea, o d'aquells estats als quals els siga d'aplicació la lliure circulació de treballadors, en els termes previstos en la llei estatal que regule aquesta matèria.
  
2.1.2. Tenir complits 18 anys d'edat.
  
2.1.3. Tenir el certificat d'escolaritat o equivalent, o complir les condicions requerides per a obtenir-lo a la data en què acabe el termini de presentació d'instàncies.
  
2.1.4. Tenir la capacitat física i psíquica suficient per al normal exercici de la funció.
  
2.1.5. No trobar-se inhabilitat penalment per a l'exercici de funcions públiques.
  
2.1.6. No haver estat separat, mitjançant expedient disciplinari, el servei de qualsevol de les administracions públiques.
  
2.1.7. Tenir el permís de conducció de la classe B.
  
2.2. Condicions específiques. A més de les condicions anteriors, els aspirants de promoció interna hauran de:
  
2.2.1. Tenir una antiguitat d'almenys dos anys com a oficial segona d'obrer de la construcció de la Secció d'Obres, com a personal laboral fix, i trobar-se en servei actiu en aquest ajuntament.
  
2.3. Equivalència de títols.
  
Pertoca a l'autoritat acadèmica competent declarar l'equivalència de títols.
  
Els títols estrangers hauran de trobar-se degudament revalidats a la data d'acabament del termini de presentació d'instàncies.
  
Base tercera. Instàncies
  
3.1. Presentació d'instàncies.
  
Les instàncies en què hom sol·licita prendre part en l'oposició hauran de ser adreçades al president de la corporació.
  
Caldrà presentar-les al Registre General d'aquesta durant el termini de vint dies naturals comptadors a partir de l'endemà de la publicació de l'extracte de la convocatòria al Boletín Oficial del Estado. Els opositors manifestaran en la instància que reuneixen tots i cadascun del requisits que s'exigeixen en la base segona, referits a la data en què acabe el termini de presentació d'instàncies, i aquests requisits s'hauran de mantenir durant tot el procés selectiu, durant el qual es podran sol·licitar als interessats per a efectuar les oportunes comprovacions.
  
Així mateix, hi relacionaran els mèrits que al·leguen, els justificants dels quals hauran d'aportar durant els deu dies hàbils següents a la superació de tots els exercici eliminatoris de la convocatòria. Les instàncies podran ser presentades també en la forma que determina l'article 38.4 de la Llei de Règim Jurídic de les Administracions Públiques i del Procediment Administratiu Comú.
  
3.2. Minusvàlids.
  
Els aspirants amb minusvalideses hauran de fer constar tal extrem en la sol·licitud en què expressaran la classe de discapacitat que els afecta.
  
3.3 Taxes per drets d'examen.
  
En el moment de presentar la sol·licitud caldrà adjuntar-li el resguard d'haver ingressat al tresor municipal la quantitat de 1.000 pessetes en concepte de taxes per drets d'examen.
  
Aquestes taxes es faran efectives, directament o mitjançant transferència, al compte denominat «Taxa inscripció proves selecció» de la Caixa d'Estalvis del Mediterrani situada a la plaça de Baix núm. 11, de què és titular l'Ajuntament d'Elx i que té el codi d'identificació següent: 2090 0006 14 8707542531, caldrà especificar en el document d'ingrés a quina prova selectiva correspon.
  
L'impagament dels drets d'examen, el fet de no aportar el justificant de l'ingrés o de no especificar a quina prova selectiva correspon implicarà l'exclusiu de l'aspirant en la resolució per la qual s'aprova la relació d'aspirants admesos i exclosos.
  
3.4 Exempció de la taxa.
  
Per tal d'obtenir dret a tal exempció, caldrà aportar, amb la instància, certificació expedida per l'organisme competent en la matèria (actualment l'Institut Nacional d'Ocupació) en què es dirà que l'interessat es troba en situació de desocupació durant un termini continuat de temps superior a un any i que no percep cap subsidi ni prestació per desocupació. Si no pogués aportar-se tal certificació en el moment de presentar la instà ncia, s'ingressarà la taxa. L'interessat podrà sol·licitar-ne la devolució durant els deu dies següents a l'acabament del termini d'admissió de sol·licitud, mitjançant instà ncia a què acompanyarà llavors la citada certificació.
  
El fet de no presentar la citada certificació, sense haver ingressat la taxa, implicarà la denegació de l'exempció a través de l'exclusió de l'interessat en la relació d'aspirants a què es refereix la base quarta.
  
Base quarta. Admissió d'aspirants
  
4.1. Relació d'aspirants.
  
Durant el termini d'un mes, comptador a partir de la data d'acabament del termini previst en la convocatòria per a presentació d'instàncies, es faran públics al Butlletí Oficial de la Província el lloc on es troba exposada la llista d'admesos i exclosos, així com la data, hora i local de realització de les proves. Durant els deu dies hàbils següents a la citada publicació al Butlletí Oficial de la Província, els interessats podran sol·licitar la correcció dels defectes que hagen originat les possibles exclusions, així com presentar al·legacions, que es tindran en compte en la resolució per la qual s'eleve a definitiva la relació d'aspirants, que serà exposada al tauler d'anuncis de la Secció de Personal.
  
4.2. Ultra les ja assenyalades, seran causes d'exclusiu:
  
- No reunir cap dels requisits a què es refereix la base segona.
  
- L'omissió de la firma en la sol·licitud.
  
- L'omissió en la sol·licitud del número de DNI.
  
Base cinquena. Tribunal qualificador
  
La seua composició serà fonamentalment tècnica. Els seus vocals hauran de tenir titulació o especialització iguals o superiors a les exigides per a l'accés a les places convocades. Estarà constituït de la forma següent:
  
5.1. Composició.
  
President:
  
- El de la Corporació o membre d'aquesta que delegue.
  
Vocals:
  
- Un representant de l'Administració del Consell de la Comunitat Valenciana.
  
- Un regidor d'Esquerra Unida del País Valencià .
  
- Un aparellador o arquitecte tècnic.
  
- Un encarregat de la Secció d'Obres.
  
- Un oficial primera de la Secció d'Obres.
  
- Un tècnic del Departament de Personal.
  
- Un representant dels treballadors, a proposta de la representació sindical.
  
Secretari:
  
- El de la corporació o funcionari que delegue.
  
5.2. Suplents.
  
El tribunal quedarà integrat pels suplents respectius, els quals, simultàniament amb els titulars, hauran de ser designats per al secretari i les vocalies d'aquest no delegables.
  
5.3. Designació i publicitat.
  
La designació dels membres del tribunal i dels seus assessors es farà pública en el Butlletí Oficial de la Província i al tauler d'edictes de la Secció de Personal.
  
La publicació de la seua composició nominal es verificarà almenys quinze dies abans de l'inici de la realització de les proves.
  
5.4. Constitució i actuació.
  
El tribunal no podrà constituir-se ni actuar sense l'assistència de més de la meitat dels seus membres, titulars o suplents, indistintament.
  
5.5. Assessors tècnics.
  
Quan la naturalesa de les proves així ho requeresca, podran designar-se assessors especialistes que col·laboraran amb el tribunal exercint llur respectiva especialitat tècnica.
  
5.6. Abstencions i recusacions.
  
Hauran d'abstenir-se de formar part dels òrgans de selecció de personal, cosa que caldrà notificar a l'Alcaldia:
  
- Els qui en els cinc anys anteriors a la publicació de la convocatòria hagueren realitzat treballs de preparació d'aspirants a proves selectives d'accés a l'administració pública.
  
- Els qui es troben inclosos en algun dels supòsits a què es refereix l'article 28.2 de la Llei 30/1992.
  
Així mateix, els aspirants podran recusar-los en la forma prevista a l'article 21 de la citada llei.
  
5.7. De l'absència del president.
  
Si un cop constituït el tribunal i iniciada la sessió se n'absentà s el president, aquest haurà de designar entre els vocals concurrents el qui el substituirà durant la seua absència, que podrà ser, en primer lloc, un regidor ?si n'hi hagués- i, si no, el vocal de major edat.
  
5.8. Actes.
  
De cada sessió el secretari n'estendrà una acta on farà constar les qualificacions dels exercicis i tamb- les incidències i les votacions que s'hi produiran. Les actes, numerades i rubricades, constituiran l'expedient que reflectirà el procés selectiu dut a terme.
  
Base sisena. Inici i desenvolupament de les proves
  
6.1. Actuació dels aspirants.
  
L'ordre d'actuació dels aspirants, segons sorteig efectuat a tal fi, per als exercicis que no puguen ser realitzats conjuntament, s'iniciarà per aquells aspirants el primer cognom dels quals comença per la lletra «Q».
  
Els aspirants, que acudiran a les proves proveïts del DNI, seran convocats per a cada exercici en crida única, llevat de casos fortuïts o de força major, degudament justificats i apreciats lliurement pel tribunal.
  
6.2. Dates d'examen.
  
Quinze dies abans de començar els exercicis es faran públics en el Butlletí Oficial de la Província el dia, l'hora i el local en què hauran de tindre lloc.
  
Al final de cada exercici el tribunal farà saber als opositors el lloc i el moment d'iniciació del següent amb, si més no, dotze hores d'antelació al seu inici, si es tracta del mateix exercici, o de vint-i-quatre hores si es tracta d'un nou exercici.
  
Entre l'acabament d'un exercici i l'inici del successiu no podrà transcórrer un període inferior a setanta-dues hores ni superior a quaranta-cinc dies naturals.
  
Podran ser modificats aquests terminis, estant-hi d'acord el tribunal, si la totalitat dels aspirants concurrents presta per escrit el seu consentiment.
  
Base setena. Prova selectiva
  
Constarà de fase d'oposició i de fase de concurs.
  
7.1. Fase de concurs.
  
Els mèrits al·legats seran valorats segons el barem següent:
  
7.1.1. Experiència professional
  
\*Antiguitat. Màxim: 4,50 punts.
  
Per cada any de servei en actiu en les distintes administracions públiques, en qualsevol plaça o categori:.0,20 punts.
  
7.1.2. Formació professional
  
\*Cursos de formació i perfeccionament genèrics.
  
Màxim: 2 punts.
  
Cursos de caràcter general o sectorial, els quals, tenint per objecte la formació en alguna de les à rees de coneixement o d'actuació de les administracions, no tinguen cap relació directa amb les funcions del lloc:
  
\*De 100 o mes hores: 2,00 punts.
  
\*De 75 o mes hores: 1,50 punts
  
\*De 50 o mes hores: 1,00 punts
  
\*De 25 o mes hores: 0,50 punts
  
\*De 15 o mes hores: 0,20 punts
  
7.1.3. Aptituds per a la plaça convocada.
  
a) Valoració del treball desenvolupat.
  
Màxim: 4,50 punts.
  
Per l'exercici de llocs de treball d'oficial segona obrer de la construcció, en qualsevol administració pública:
  
Per cada anys: 0,50 punts.
  
b) Cursos de formació i perfeccionament específics.
  
Màxim: 3 punts.
  
Cursos de formació i perfeccionament de caràcter sectorial directament relacionats amb els continguts del lloc (obres en general):
  
\*De 100 o mes hores: 2,50 punts.
  
\*De 75 o mes hores: 2.00 punts
  
\*De 50 o mes hores: 1,50 punts
  
\*De 25 o mes hores: 1,00 punts
  
\*De 15 o mes hores: 0,50 punts
  
7.2. Fase d'oposició
  
Els exercicis de l'oposició seran els següents, amb el caràcter i contingut que s'assenyala:
  
7.2.1. Primer. Teòric, obligatori, eliminatori i qualificable de 0 a 10 punts.
  
Resolució d'un qüestionari de 50 preguntes amb 4 opcions de resposta cascuna d'elles, de les quals només una serà và lida, de dificultat adequada a la categoria de la plaça, sobre el contingut del temari de l'annex I que consta al final de la convocatòria i sobre les funcions del lloc (annex II).
  
Seran penalitzades les respostes errònies.
  
Els aspirants de promoció interna estaran exempts de demostrar el coneixement dels temes núm. 4, 10, 11, 15 i 19.
  
7.2.2. Segon. Pràctic, obligatori, eliminatori i qualificable de 0 a 10 punts.
  
Realització d'un o m's supòsits prà ctics relacionats amb les funcions del lloc (annex II de la convocatòria). Per a la realització d'aquest exercici, els aspirants hauran d'acudir proveïts d'eines de mà .
  
7.2.3. Tercer. Valencià . Obligatori, no eliminatori i qualificable de 0 a 1 punt.
  
Demostrar coneixements orals de valencià , de nivell elemental.
  
7.3. Minusvalideses
  
Als aspirants amb minusvalideses que ho sol·liciten en la instància per la qual demanen prendre part en la convocatòria, el tribunal els facilitarà les adaptacions possibles de temps i de mitjans per a la realització de les proves.
  
A tal efecte, tamb- hi assenyalaran el tipus d'adaptacions que necessiten, les quals, en cap moment, no menyscabaran els nivells de coneixement exigibles per a superar les proves ni les condicions d'igualtat amb la resta d'aspirants.
  
7.4. Anonimat
  
En la realització dels exercicis escrits, sempre que siga possible, caldrà garantir l'anonimat dels aspirants.
  
Base vuitena. Qualificació dels exercicis i regles per a l'aplicació de mèrits
  
8.1. Fase d'oposició.
  
8.1.1. Qualificació.
  
Els membres del tribunal qualificaran els exercicis eliminatoris amb puntuació de 0 a 10 punts. Seran eliminats els aspirants que no assolesquen un mínim de 5 punts en cascun d'ells.
  
El tercer exercici és obligatori però no eliminatori, i es qualificarà de 0 a 1 punt.
  
Les qualificacions seran adoptades sumant les atorgades pels distints membres del Tribunal i dividint el total pel nombre d'assistents d'aquell. Hom hi negligirà les dues puntuacions extremes ?la major i la menor- de les concedides o, si escau, una de les que apareguen repetides com a tals i això quan disten de més de dos punts de la més propera.
  
8.1.2. Publicitat.
  
Les qualificacions de cada exercici es faran públiques al tauler d'edictes de la Secció de Personal el mateix dia en què siguen acordades.
  
8.2. Fase de concurs.
  
8.2.1. Qualificació.
  
El tribunal qualificarà els mèrits al·legats i acreditats per cada aspirant, sempre que s'hagen contret amb anterioritat a la data en què acabe el termini de presentació d'instàncies. Aplicarà estrictament els mèrits que consten a la base setena i les valoracions que s'hi assenyalen, sense que el conjunt de les qualificacions d'aquesta fase puga ultrapassar el límit de 14 punts.
  
8.2.2. Acreditaria de mèrits.
  
Els mèrits al·legats pels aspirants hauran de ser acreditats a traves de títols, certificacions o diplomes, mitjançant originals o amb documentació acarada i compulsada.
  
En qualsevol moment del proces de proveïment podran exigir-se formalment dels interessats els aclariments o, si pertoca, la documentació addicional que s'estime necessària per a la comprovació dels mèrits, requisits o dades al·legats, així com aquells altres que es consideren pertinents per a una correcta valoració.
  
8.2.3. Antiguitat.
  
L'antiguitat s'al·legarà en la sol·licitud, tot i que no caldrà acreditar la que conste en l'expedient personal. En canvi, caldrà justificar aquella de què no es tinga constància als antecedents que són a la Secció de Personal.
  
En la valoració de l'antiguitat hom hi negligirà les fraccions de temps inferiors al mes.
  
No es computaran els serveis que hagen estat prestats simultà niament amb altres ja al·legats.
  
8.2.4. Cursos.
  
La realització de cursos s'acreditarà a través de certificats o de diplomes. Nomes podran valorar-se si foren organitzats o convocats per la Universitat, Instituts o Escoles Oficials de Formació de Funcionaris, o altres entitats o centres docents públics o privats, dels contemplats en la Llei Orgà nica 8/1985, de 13 de juliol, Reguladora del Dret a l'Educació, quan hagen estat homologats pels Instituts o Escoles Oficials de Formació de funcionaris o per la Universitat.
  
Aquelles activitats de naturalesa diferent als cursos, com ara jornades, taules redones, trobades, debats o anàlogues, no podran ser objecte de valoració. Els seminaris només es valoraran si s'acredita que tenen la mateixa naturalesa i metodologia que els cursos.
  
8.3. Qualificació definitiva.
  
L'ordre de qualificació definitiva serà el resultant de la suma total de punts obtinguts en la fase de concurs i en la fase d'oposició.
  
8.4. Igualtat en la qualificació.
  
En cas d'empat hom acudirà per dirimir-lo a la major puntuació assolida en cadascun dels exercicis, cosa que s'aplicarà successivament en l'ordre en què hagen estat realitzats. En un altre cas, decidirà la superior puntuació assolida en la fase de concurs, apartat de cursos específics, cursos genèrics i antiguitat, aplicats successivament per aquest ordre. Si persistís la igualtat es dirimirà mitjançant sorteig.
  
Base novena. Relació d'aprovats, presentació de documents i formalització de contracte
  
9.1. Relació definitiva d'aspirants d'aprovats.
  
Finalitzada la qualificació dels aspirants, el tribunal publicarà la relació d'aprovats per ordre de puntuació. Aquests no podran ultrapassar el nombre de places convocades. El Tribunal elevarà la citada relació a la Presidència de la Corporació perquè autoritze la corresponent contractació. Remetrà, alhora a aquesta autoritat l'acta de l'última sessió en la qual hauran de figurar, per ordre de qualificació, tots els aspirants que hagen superat les proves i ultrapassen el nombre de places convocades.
  
9.2. Presentació de documents.
  
Els opositors proposats presentaran a la Secció de Personal d'aquest ajuntament, durant el termini de vint dies naturals comptadors a partir de la publicació de la llista d'aprovats, els documents acreditatius de reunir les condicions que per tal de prendre part en les proves s'exigeixen en la base segona, que són:
  
9.2.1. Fotocòpia del DNI, acompanyada de l'original per a la seua compulsa.
  
9.2.2. Còpia autenticada (o fotocòpia que s'haurà de presentar acompanyada de l'original per a la seua compulsa) del certificat d'escolaritat o equivalent. Si aquest títol estigués expedit després de la data en què va acabar el termini d'admissió d'instàncies, caldrà justificar el moment en què conclogueren els estudis.
  
9.2.3. Certificat acreditatiu de no patir cap malaltia ni defecte físic ni psíquic que impedesca el normal exercici de la funció, que expedirà el Gabinet Mèdic d'Empresa i que sotmetrà l'aspirant a totes les proves de determinació que considere convenients.
  
9.2.4. Certificat de no trobar-se inhabilitat penalment per a l'exercici de funcions públiques.
  
9.2.5. Declaració jurada de no haver estat separat, mitjançant expedient disciplinari, de qualsevol administració o ocupació pública.
  
9.2.6. Còpia autenticada (o fotocòpia amb el seu original per a la seua compulsa) del permís de conduir de la classe B.
  
Així mateix presentaran declaració de compatibilitat i de no percepció d'havers passius.
  
Els aspirants de promoció interna, ultra això, hauran de presentar:
  
9.2.8. Certificació acreditativa d'haver exercit durant almenys dos anys el lloc com a oficial segona d'obrer de la construcció de la Secció d'Obres, com a personal laboral fix, i trobar-se en servei actiu en aquest ajuntament.
  
9.3. Nacionals de països comunitaris.
  
Els aspirants d'altres països comunitaris aportaran, ultra això, els requisits a què es refereix la Llei 17/1993, de 23 de desembre, sobre l'Accés a determinats sectors de la Funció pública dels nacionals de la resta d'estats membres de la Unia Europea, o qualssevol altres que en dret els siga exigibles.
  
9.4. Pèrdua del dret a la contractació.
  
Si dins el termini indicat, i llevat de causes de força major, no presenten la documentació o presentant-la no reuneixen els requisits exigits o incorren en falsedat, no podran ser contractats. Quedaran anul·lades totes llurs actuacions, sense perjudici de la responsabilitat en què puguen haver incorregut per falsedat en la instà ncia. En aquest cas, la proposta del tribunal es considerarà realitzada en favor dels aspirants que, havent superat totes les proves, tenen cabuda en el nombre de places convocades. L'Alcaldia formalitzarà els corresponents contractes, prèvia la resolució que escaiga.
  
9.5. Formalització de contracte.
  
Un cop realitzats els tràmits anteriors, els aspirants seran objecte de contractació laboral ordinà ria per temps indefinit. Hauran de formalitzar el corresponent document durant el termini de vint dies comptadors a partir de l'endemà de la completa presentació de la documentació acreditativa de les condicions de la base segona. Si no subscriuen el contracte en el termini indicat, els aspirants seran declarats decaiguts en el dret a ocupar les places i caldrà contractar, prèvia presentació de la documentació de l'apartat 9.2, els aspirants que hagen superat les proves i tinguen cabuda en el nombre de places convocades. Llavors es considerarà efectuada la proposta del tribunal qualificador en favor d'aquests.
  
Base deu. Incidències
  
El tribunal queda facultat per a resoldre els dubtes que es presenten i per a prendre els acords necessaris per al bon ordre de l'oposició en tot allò no previst en aquestes bases.
  
Base onze. Facultat de l'Alcaldia
  
L'alcalde, degudament facultat a tal efecte, adoptarà les resolucions pertinents pel que fa a l'admissió d'aspirants, publicació d'anuncis i altres tràmits que escaiguen.
  
Base dotze. Impugnació de la convocatòria
  
La convocatòria, les seues bases i tots els actes administratius que se'n deriven i es deriven de les actuacions del Tribunal podran ser impugnats pels interessats en els casos i en la forma previstos en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (modificada per la Llei 4/1999, de 13 de gener).
  
Base tretze. Legislació aplicable
  
En tot allò no previst en les presents bases, hom aplicarà el que disposen: la Llei 30/1984, de 2 d'agost, de Mesures per a la Reforma de la Funció Pública, modificada per la Llei 23/1988, de 28 de juliol; el Reial Decret 364/1995, de 10 de març, pel qual s'aprova el Reglament General d'Ingrés del Personal al Servei de l'Administració de l'Estat; el Reial Decret 896/1991, de 7 de juny, pel qual s'estableixen les regles bàsiques i els programes mínims a què ha d'ajustar-se el procediment de selecció del personal de les Administracions Locals; el Decret 69/86 de 2 de juny del Consell de la Generalitat Valenciana; i altres disposicions que resulten d'aplicació.
  
Annex I
  
Programa de temes per al concurs-oposició
  
d'oficial primera, obrer de la construcció de la Secció d'Obres
  
Tema 1. La Constitució espanyola de 1978. Principis generals.
  
Tema 2. Organització municipal. Competències.
  
Tema 3. Drets i deures fonamentals dels espanyols.
  
Tema 4. El municipi. El terme municipal. La població. L'empadronament.
  
Tema 5. Senyalització mòbil d'obres. Ministeri de Foment. Direcció General de Carreteres.
  
Tema 6. Manual d'exemples de senyalització i obres fixes. Ministeri de Foment. Direcció General de Carreteres.
  
Tema 7. Projecte d'ordenança reguladora de la senyalització i balisa de les obres que es realitzen a les vies públiques. Ajuntament d'Elx.
  
Tema 8. El sistema mètric decimal: mesures de longitud, superfície, capacitat i volum.
  
Tema 9. Interpretació de dibuixos i plànols de construcció. Realització de croquis a nivell elemental. Replantejaments.
  
Tema 10. Moviment de terres. Tipus de terres: excavacions, compactacions.
  
Tema 11. Eines i maquinà ries pròpies de l'especialitat.
  
Tema 12. Esquerdejades i arrebossades.
  
Tema 13. Murs, particions i envans. Materials i execució.
  
Tema 14. Estructures i cimentacions: coneixements bà sics.
  
Tema 15. Procediments i tipus d'ajuda a instal·lacions.
  
Tema 16. Cobertes. Tipus.
  
Tema 17. Materials i procediments de pavimentació i enrajolament.
  
Tema 18. Salut Laboral I: introducció general als estudis relatius a seguretat i salut laboral. Apropament al contingut mínim de les funcions de nivell bà sic.
  
Tema 19. Cultura participativa.
  
Tema 20. La qualitat als serveis públics municipals.
  
Nota: els temes núm. 7, 18, 19 i 20 podran adquirir-se a la Secció de Personal a partir de l'acabament del termini de presentació de sol·licituds, al preu resultant de l'aplicació de l'ordenança fiscal corresponent.
  
Annex II
  
Funcions essencials de la plaça
  
d'oficial de 1ª, obrer de la construcció de la Secció d'Obres
  
1. Realitzar de forma autònoma qualsevol unitat d'obra relacionada amb la construcció.
  
2. Realitzar replantejaments, mesuratges d'obres.
  
Coneixement de materials d'obra i càlcul de necessitats de mitjans.